Juglans regia

La nosera: Juglans regia 

 Descrission 
La nosera a l'é n'erbo ëd dimension assè gròsse e a riva a n'autëssa ëd 15 o 30 méter.
A l'ha un tronch goregn e drit e ij branch a formo na còma larga e ariondà.
La scòrsa a l'é grisa, da giovo seulia, peui a ven pi grotolùa con ëd chërpure ant ël sens dël longh ant le piante pi veje.
Le feuje a son gropà a bocc e a l'han na forma oval.
A son vërde lùcide an sla part dëdzora e na frisa pi spalie da sota.

La nos 
Ël frut ëd s'erbo, la nos, a l'ha na forma oval e a l'é già bin dësvlupà a la fin ëd giugn.
A l'ha na pleuja vërda carnosa, la ròla; andrinta as forma la nos, con la part legnosa, la greuja, dividùa an doe part.
Andrinta a la greuja a-i é ël garij, ëdcò ciamà galucio, ch'a l'é na smens mangiativa.

 Distribussion 
La nosera a chërs ëd fasson ëspòtica an Asia Minor e an Grecia.

 Notissie 
La nosera a peul sorpassé ël sécol ëd vita.
Ant la meisin-a tradissional piemontèisa as deuvro le feuje për soagné giaunissa, èrpete, scròfola, linfatism, pèrdite bianche vaginaj, bognon.
Ël bòsch, ëd color brun fonsé, a l'é bon për fabriché 'd mobilia o për l'ebanisterìa.

La nos a l'é mangià tanme fruta sëcca o coma angredient ant ij doss.
An Liguria e ant le zòne dël Piemont lì-davzin-e as pronta ëdcò na sàussa ëd nos për condì la pasta.
La ròla a conten na sostansa maròn dël midem nòm e a l'era dovrà për tenze.

 Arferiment bibliogràfich për chi a veul fé dj'arserche pì ancreuse 
 Juglans regia L.

Categorìa:Botànica

ast:Nuez
bn:আখরোট
io:Nuco
la:Iuglans
nv:Haʼałtsédii
sh:Orah
sk:Orech (rod)
ta:அக்ரூட்